EkBass/fiwiki-20250220-pages-articles huggingface dataset:
Soluväliaine

Soluväliaine (, lyh. ECM) ympäröi monisoluisten eliöiden soluja. Soluväliaineen tehtävinä on muun muassa suojata soluja, välittää solujen välisiä viestejä ja liittää solut toisiinsa. Soluväliaine voi muodostaa myös erikoisrakenteita kuten tyvikalvon, joka liittää esimerkiksi ihossa epiteelisolut alla olevaan sidekudokseen. Soluväliaine myös rajoittaa solujen fyysistä liikettä. Sidekudoksen fibroblastit voivat kuitenkin tarvittaessa erittää soluväliainetta pilkkovaa entsyymiä, jonka jälkeen solu voi liikkua vapaammin.Niemi, Mikko & Virtanen, Ismo & Vuorio, Eero: Solu- ja molekyylibiologia, s. 78 - 87. Weilin+Göös, 1995. ISBN 951-35-5685-9. == Koostumus ja tuotanto == Soluväliaine koostuu perusaineesta ja rakenneproteiineista. Perusaineessa on glykosaminoglykaaneja ja proteoglykaaneja. Soluväliaineen rakenneproteiinit muodostavat erilaisia syy- tai verkkorakenteita. Rakenneproteiineja ovat kollageenin lisäksi ainakin laminiini, elastiini, tenaskiini ja fibronektiini. Rakenneproteiinikoostumus kuitenkin vaihtelee kudostyypin mukaan. Lisäksi soluväliaineessa on nestettä, jota kutsutaan interstitiaalinesteeksi eli kudosnesteeksi. Kudosneste käsittää noin 16 % kehon painosta. Soluväliaine on koostumukseltaan geelimäistä ja kimmoisaa. Koostumus johtuu väliaineessa olevista proteoglykaaneista, joissa on yhteen ydinproteiiniin kiinnittyneinä jopa yli 100 sokeriketjua ja jotka pystyvät sen takia pitämään sisällään paljon vettä. Soluväliaineen eri aineita tuottavat sidekudoksessa, luissa ja rustossa sijaitsevat fibro-, osteo- ja kondroblastit. Väliainetta ei tarvitse aina tuottaa yhtä paljon, vaan tuotantotarvetta säätelevät ainakin sytokiinit ja kasvutekijät. ==Soluväliaine eri kudoksissa== Epiteelikudoksessa soluväliainetta on pääasiassa vain tyvikalvossa, joka liittää epiteelisolut alla olevaan sidekudokseen. Tyvikalvon ja sen viereisten epiteelisolujen välille muodostuu liitoksia, joita kutsutaan hemidesmosomeiksi. Sidekudoksessa soluväliaine koostuu nestemäisestä osasta sekä kollageeni-, kimmo- ja verkkosäikeistä, joiden lomassa on glykosaminoglykaaneja. Glykosaminoglykaanit ovat polysakkaridiketjuja, jotka voivat olla liittyneenä proteiiniytimeen. Tällöin niitä kutsutaan proteoglykaaneiksi. Kollageenisyyt antavat sidekudokselle vetolujuutta, verkkosäikeet tukevat yksittäisiä soluja ja kimmosäikeet mahdollistavat kudoksen venytyksen. Löyhässä sidekudoksessa on vain vähän kimmo- ja kollageenisyitä. Tiiviin sidekudoksen soluväliaine puolestaan sisältää suuren määrän kollageenisyitä. Lasirustossa on lähinnä tyyppi II:n kollageenisyitä ja proteoglykaania. Elastisessa rustossa on tyyppi II:n kollageenisyiden lisäksi paljon kimmoyitä. Luukudoksen varhainen soluväliaine koostuu lähinnä kollageenisyistä, mutta osteoblastit aiheuttavat melko pian kalsiumhydroksiapatiittisakan muodostumisen kollageenisyiden sekaan. Mineralisoitumisen jälkeen suurin osa luukudoksen soluväliaineesta on kalsiumhydroksiapatiittia. == Lähteet == Luokka:Solubiologia
Aavelaiva (täsmennyssivu)

Aavelaiva voi tarkoittaa ainakin seuraavia: * aavelaiva, merenkulkuperinteen käsite * aavelaiva Lentävä hollantilainen * Aavelaiva, Clive Cusslerin romaani vuodelta 1984 * Aavelaiva, Outsiderin romaani vuodelta 1943 * Aavelaiva (The Wreck of the Mary Deare), elokuva vuodelta 1959 * Aavelaiva (Ghost Ship), kauhuelokuva vuodelta 2002 * ”Aavelaiva”, Veli-Pekka Lehdon säveltämä ja sanoittama kappale.
William C. McCool

William Cameron ”Willie” McCool (23. syyskuuta 1961 – 1. helmikuuta 2003) oli yhdysvaltalainen astronautti. Hän oli avaruussukkula Columbian lennon STS-107:n pilotti. McCool sai muun miehistön tavoin surmansa, kun sukkula tuhoutui palatessaan Maan ilmakehään. Luokka:Yhdysvaltalaiset avaruuslentäjät Luokka:Lento-onnettomuudessa kuolleet Luokka:Vuonna 1961 syntyneet Luokka:Vuonna 2003 kuolleet
Z/VM

z/VM (z / Virtual Machine) on IBM:n kehittämä System z -sarjan suurtietokoneilla suoritettava hypervisor-virtualisointiohjelma. z/VM:n päällä ajetaan muita käyttöjärjestelmiä (vieraita, vieraskäyttöjärjestelmiä) kuten z/OS, Linux tai VSE. Myös itse z/VM:ä voidaan ajaa itsensä päällä, tarvittaessa useammassakin tasossa. Järjestelmä mahdollistaa tällaisen virtualisoinnin avulla: tarjoamalla jokaiselle isännöimälleen käyttöjärjestelmälle/käyttäjälle oman virtuaalikoneen, joka simuloi oikeaa z-arkkitehtuurin mukaista laitteistoa prosessoreineen, muisteineen sekä I/O-laitteineen. Yksittäisen virtuaalikoneen alaisuudessa tapahtuvat virhetilanteet, esimerkiksi ajettavan vieraskäyttöjärjestelmän kaatuminen, eivät periaatteessa vaikuta muun järjestelmän toimintaan, ja tämän vuoksi z/VM-järjestelmää käytetään paljon muun muassa erilaisten ohjelmistojen joustavaan testaukseen. Yllä mainittujen vieraskäyttöjärjestelmien lisäksi z/VM-järjestelmässä ajetaan tavallisesti CMS-käyttöjärjestelmää (mistä kirjainyhdistelmä VM/CMS). CMS (Conversational Monitor System) on yhden käyttäjän järjestelmä, joka on z/VM:n oleellinen komponentti. CMS-ympäristöön on aikojen kuluessa tehty lukematon määrä sovelluksia, koska CMS:n ominaisuudet tekevät sovelluksen rakentamisen hyvin helpoksi. Z/VM esiteltiin virallisesti vuonna 1972 nimellä VM/370. Sittemmin se on esiintynyt myös nimillä VM/XA, VM/SP ja VM/ESA. == Lähteet == == Aiheesta muualla == * Järjestelmän virallinen sivu * Melinda Varianin sivut - VM:n historiaan liittyviä dokumentteja Luokka:IBM:n käyttöjärjestelmät
Udoran piiri

Udoran piiri (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 35 800 neliökilometriä. Asukkaita on 23 100 henkeä (vuonna 2009). Udoran piiri sijaitsee Komin tasavallan länsiosassa. Pohjoisessa, lännessä ja etelässä se rajoittuu Arkangelin alueeseen, kaakossa Ust-Vymin, idässä Knjažpogostin ja koillisessa Ust-Tsilman piireihin. Pinta-alasta 89 % on metsää (etupäässä kuusi- ja mäntymetsää). Suurimmat joet ovat Mezen ja sen sivujoki Vaška. Piiriin kuuluvat Blagojevon, Mežduretšenskin ja Usogorskin kaupunkimaiset taajamat (kaupunkikunnat) sekä 12 maalaiskuntaa: Bolšaja Putškoma, Bolšaja Pyssa, Butkan, Glotovo, Jodva, Jortom, Koslan, Tšernutjevo, Tšim, Tšuprovo, Važgort ja Vožski. Hallinnollinen keskus on Koslanin kylä, josta on 270 kilometriä tasavallan pääkaupunkiin Syktyvkariin. Seudun kantaväestöä ovat Udoran komit. Vuoden 2002 väestönlaskennan mukaan piirin asukkaista 45,4 % on venäläisiä, 40,9 % komeja, 5,1 % ukrainalaisia ja 1,3 % valkovenäläisiä. Talous perustuu metsävarojen hyödyntämiseen. Paikallislehtenä ilmestyy komin- ja venäjänkielinen Vyl tujöd (”Uutta tietä pitkin”). == Udoria == Venäjän tsaarin arvonimessä kohta Udorian hallitsija viittaa Udoriaan, joka on nykyistä Udoran piiriä laajempi alue Itä-Komissa ja Arkangelin alueella Vaškan ja Mezenin jokialueilla. ==Lähteet== ==Aiheesta muualla== * Udoran piirin sivusto *
Kartusiaani

Kartusiaani () on kissarotu. Se on vanha ranskalainen alkuperäisrotu, joka tunnetaan ainakin 1500-luvulta alkaen. Kantamuodoltaan lyhytkarvainen kartusiaani on väriltään aina sininen. Luonteeltaan kartusiaanit ovat rauhallisia ja seurallisia. == Ulkonäkö == Kartusiaanilla on kaksikerroksinen turkki, jonka kerrokset eli pohjavilla ja päällyskarva ovat samanpituiset. Kartusiaani on lihaksikas ja kookas kissa. Urokset ovat huomattavasti suurempia kuin naaraat. Uroksen paino on tavallisesti noin 5–8 kg ja naaraan noin 4–5 kg. Yksilöt kehittyvät hitaasti ja ovat lyhytikäisiä. Uros on täysin kehittynyt vasta 4–5-vuotiaana, naaras 2–3-vuotiaana. Ne saattavat elää vain seitsemän vuotta. == Historia == Ensimmäiset maininnat kartusiaaneista ovat 1500-luvulta. Ne kulkeutuivat Ranskaan noin 400–500 vuotta sitten Aasiasta ristiretkeläisten mukana. Ranskankielinen nimitys "Chartreux" tuli 1600-luvun aikana. Luonnontieteilijät Linnaeus ja Buffon antoivat sille latinankielisen nimen (Felis catus coeruleus, "sininen kissa") erotuksena tavallisesta kotikissasta (Felis catus domesticus). Vaikka kartusiaanit tunnettiin ranskalaisina kissoina, niitä pidettiin tavallisen kansan kissoina. Niitä arvostettiin tuohon aikaan varsinkin nahkansa ja lihansa takia ja rotan pyydystäjinä. Kartusiaani on tullut yleisemmäksi kasvatuksen laajennuttua. Ensimmäisen maailmansodan jälkeen ranskalaiset kissankasvattajat kiinnostuivat vanhan kissarodun säilyttämisestä. Toisen maailmansodan jälkeen ei kartusiaanien luonnonkantoja enää ollut, ja siitä asti yksilöitä on saanut vain kasvattajilta. Kartusiaanit ovat vieläkin melko harvinaisia ympäri maailmaa, myös Ranskassa. Suomessa oli kartusiaanin nimellä kissoja 1960–1970-luvuilla. Kun FiFe (Fédération Internationale Féline) 1977 uudelleen eriytti kartusiaanin ja sinisen britin standardin, katosivat kartusiaanit Suomesta. Vuonna 1999 tuotiin Suomeen ensimmäinen kartusiaani yli 20 vuoden tauon jälkeen. == Luonne == Kartusiaanit ovat muihin rotuihin verrattuna hyvin hiljaisia. Ne ovat muutenkin säyseitä, lapsiystävällisiä ja sopeutuvia. Kartusiaanit monien kissojen tapaan pitävät toistuvasta päivärytmistä, eivätkä kovin isoista muutoksista. Kartusiaanit ovat hyvin "koiramaisia" kiintymykseltään ja käytökseltään. Ne oppivat nimensä yleensä kohtalaisen nopeasti ja tulevat luokse kutsusta. == Lähteet == * http://www.sinimirrin.fi/KARTUSIAANI.html * http://www.kolumbus.fi/~w454379/yhdistys/ === Viitteet === == Aiheesta muualla == Luokka:Kissarodut
Kevon Pierre

Kevon Pierre (s. 30. maaliskuuta 1982 Trinidad ja Tobago) on trinidadtobagolainen pikajuoksija. Pierre osallistui Helsingin MM-kisoihin 2005, joissa hän karsiutui 200 metrin juoksun alkuerissä. Hän oli mukana Tridad ja Tobagon 4 x 100 metrin viestijuoksujoukkueessa, joka voitti kisoissa MM-hopeaa. Hän karsiutui Kansainyhteisön kisoissa 2006 200 metrin välierissä. ==Ennätykset== * 100 metrin juoksu: 10,22 (2005) * 200 metrin juoksu: 20,47 (2005) * 400 metrin juoksu: 45,62 (2005) ==Lähteet== * Luokka:Trinidadtobagolaiset pikajuoksijat Luokka:Vuonna 1982 syntyneet Luokka:Elävät henkilöt
Kanal 2

Kanal 2 () on virolainen televisiokanava, jonka omistaa Eesti Meedia. Kanavan ensimmäinen lähetys esitettiin 1. lokakuuta 1993. Norjalainen Schibsted- mediakonserni tuli Kanal 2:n osakkeenomistajaksi vuonna 1995 ja konserni hankki kanavan kokonaan omistukseensa vuonna 2001. Schibsted omisti Kanal 2:n holding-yhtiönsä Eesti Meedian kautta, jonka yhtiön toimiva virolainen johto ja liikemies Margus Linnamäe ostivat Schibstediltä syksyllä 2013. == Historiaa == Kanava aloitti lähetyksensä 1. lokakuuta 1993. Ensimmäinen ohjelma uudessa verkossa nähtiin virolainen animaatioelokuva Kapsapea (Kaalinpää). Alkuvaiheessa kanava lähettää viikonloppuisin, saman vuoden joulukuun 17. päivästä alkaen, ympäriviikkoiset lähetykset. == Lähteet == Luokka:Virolaiset televisiokanavat Luokka:Vuonna 1993 perustetut televisiokanavat
ADB (tietotekniikka)

ADB (lyhenne sanoista Apple Desktop Bus) on Apple Computerin kehittämä tietokoneen sarjaliitäntäportti, jota käytettiin lähinnä Macintosh- tietokoneissa oheislaitteiden kytkemiseen. Apple lopetti ADB-porttia käyttävien laitteiden valmistamisen vuonna 1999. ADB käyttää mini-DIN -liitäntää. == Historia == Steve Wozniak kehitti ADB:n vuonna 1986. Ensimmäinen ADB-liitäntää käyttävä laite oli syyskuussa 1986 julkaistu Apple IIgs. Macintosh II- ja Macintosh SE -malleista alkaen ADB oli Macintoshien vakiovarusteena vuoteen 1998 saakka, jolloin USB-liitännällä varustettu iMac- sarja julkaistiin. ADB:tä käytettiin myös viimeisissä NeXT-tietokoneissa. Nykyään ADB-liitäntä ei ole enää käytössä, mutta vielä helmikuussa 2005 valmistetut PowerBook- ja iBook-tietokoneet käyttivät ADB-väylää sisäisesti näppäimistön ja kosketuslevyn ja järjestelmän väliseen viestintään. == Aiheesta muualla == *About the ADB Manager *Applen ADB-dokumentaatio Luokka:Apple Luokka:Väylät ja liitännät
Orffit

Orffit (aiemmin Tohtori Orff & Herra Dalcroze) on suomalainen lastenmusiikkiyhtye. Se aloitti toimintansa vuonna 1996. Yhtyeessä kitaraa soittaa ja laulaa Kimmo Ojala, puhallinsoittimia Matti Pollari ja rumpuja Hannu Sepponen. He ovat myös tehneet Pikku Kakkosen jaksoja sarjassa Laulujen osto- ja myyntiliike. == Jäsenet == * Kimmo Ojala – kitara, laulu * Matti Pollari – puhaltimet * Hannu Sepponen – rummut == Diskografia == ===Tohtori Orff & Herra Dalcroze=== * Kumma Sesse (1997) * Hymykuoppaisella tiellä (1998) * Muu vaara (2000) * Täällä vartioin minä (2002) * Umpikuja 5 (2003) * Sumffaa (2005) * Ihmekolmoset vauhdissa (2008) * ABC - Kolmen pennun kokoelma (2010) ===Orffit=== * Puntari (2011) * Kuinka Bumerangia heitetään (2013) * Haloo Kalevala (2014) * Pääjalkaiset (feat. Laitakaupungin orkesteri) (2017) * Paketti (2019) * Kummitädin kainalossa (2022) ==Lähteet== * Yhtyeen kotisivut Luokka:Suomalaiset lastenmusiikkiyhtyeet
Nathaniel McKinney

Nathaniel McKinney (s. 19. tammikuuta 1982 Nassau, Bahama) on bahamalainen 400 metrin juoksija. McKinney on edustanut Bahamaa lähinnä 4 x 400 metrin viestijuoksussa. Pariisin MM-kisoissa 2003 Bahama sijoittui viestissä Yhdysvaltain dopingista johtuneen hylkäyksen jälkeen kolmanneksi, Ateenan olympialaisissa 2004 kuudenneksi ja Helsingin MM-kisoissa 2005 toiseksi. Berliinin MM-kisoissa 2009 hän osallistui 200 metrille, mutta karsiutui jo alkuerissä. == Ennätykset == * 200 metrin juoksu: 20,67 (2009) * 300 metrin juoksu: 33,01 (2008) * 400 metrin juoksu: 45,68 (2007) == Lähteet == * Luokka:Bahamalaiset pikajuoksijat Luokka:Vuonna 1982 syntyneet Luokka:Elävät henkilöt
Amarok (jumala)

Amarok on inuitien luonnonuskonnon susimainen jumalhahmo, jonka kerrotaan tappavan ja syövän jokaisen, joka lähtee metsästämään öiseen aikaan. Toisin kuin oikeat sudet, jotka metsästävät ryhmissä, Amarok metsästää yksin. Joskus sitä on arveltu kryptozoologiassa waheelaksi. On myös ajateltu sen olevan elossa oleva hirviösusi (Canis dirus) joka metsästää yksin. Luokka:Jumalat Luokka:Kryptozoologia Luokka:Eskimoiden mytologia
Kymotrypsiini

Kymotrypsiini on yksi haiman erittämistä ruoansulatusentsyymeistä, ja sen tehtävä on pilkkoa ravinnon valkuaisaineita lyhyemmiksi aminohappoketjuiksi. Kymotrypsiini erittyy haimasta inaktiivisena kymotrypsinogeenina. Näin varmistetaan, ettei se hajota elimistön omia proteiineja ennen kuljetusta ohutsuoleen, joka on sen varsinainen vaikutuspaikka. Kymotrypsinogeenin muuttaa aktiiviseen muotoon haiman erittämä trypsiini, joka sekin kuuluu valkuaisaineita pilkkoviin ruuansulatusentsyymeihin. Kymotrypsiinin entsyyminumero on EC 3.4.21.1 ja CAS-numero 9004-07-3. == Kymotrypsiinin rakenne == Kymotrypsiiniä koodaavan geenin ensimmäinen synteesituote on kymotrypsinogeeni. Se on kymotrypsiinin ei-aktiivinen muoto, ja se on 245 aminohapon yksiketjuinen polypeptidi. Siinä on viisi rikkisiltaa, jotka muodostuvat kymmenen kysteiini-aminohapon välille. Kymotrypsinogeeni muuttuu \pi-kymotrypsiiniksi ja lopulta \alpha-kymotrypsiiniksi. Tällöin aminohapot 14–15 ja 147–148 poistetaan sekä trypsiinin että polypeptidiketjun itsensä katalysoimana Mary K. Campbell, Biochemistry, International edition, Second edition, Saunders college publishing, 1991, ISBN 0-03-001872-2, Luku 5.10, sivu 163, Figure 5.17. Aktiivinen kymotrypsiini koostuu siis kolmesta erillisestä polypeptidiketjusta, ja rakenteen pitää yhtenäisenä viisi rikkisiltaa. Kymotrypsiinin aktiivinen kohta on asparagiinihappo numero 102, histidiini 57 ja seriini 195, joista erityisesti histidiini ja seriini ovat tärkeitä katalyysin kannaltaBiochemistry sivu 167 ja sivu 169. ==Lähteet== == Aiheesta muualla == *Työterveyskirjasto: Kymotrypsiini *Terveysportti, metatesaurus: Kymotrypsiini *KEGG: Chymotrypsin (EC 3.4.21.1) *Brenda: Information on EC 3.4.21.1 - chymotrypsin Luokka:Ruoansulatusentsyymit Luokka:Hydrolaasit
Ami Lovén

Ami Lovén, oik. Carl Armas August Lovén (26. elokuuta 1922 Hanko – 19. elokuuta 1982 Espoo) oli suomalainen iskelmälaulaja. Hän levytti vuosina 1953-1975 kolmisenkymmentä soolokappaletta, esim. Toivo Kärjen-Reino Helismaan "Karjalaa muistellessa". Hän oli mukana myös kahdessa suomalaisessa elokuvassa. Hän toimi 1950-luvun alussa Rallinelosissa sekä vuosina 1970–1982 Kipparikvartetissa Kauko Käyhkön sijaisena. Lovén toimi myös Veikko Huuskosen yhtyeessä ja lauloi Reijo Kallion kanssa. Hän levytti myös kymmenkunta kappaletta nimimerkillä Antti Rautu, esim. Kärjen-Helismaan "Huomenillalla uudelleen".Kärki 2015, s. 336 == Elokuvat == *Kaunis Kaarina (1955) *Pekka ja Pätkä salapoliiseina (1957)Kärki 2015, s. 415 ==Lähteet== Luokka:Suomalaiset iskelmälaulajat Luokka:Suomalaiset elokuvanäyttelijät Luokka:Vuonna 1922 syntyneet Luokka:Vuonna 1982 kuolleet
Aleen Bailey

Aleen Bailey (s. 25. marraskuuta 1980 Saint Mary, Jamaika) on jamaikalainen pikajuoksija.http://uscsports.cstv.com/sports/w-track/mtt/bailey_aleen00.html Bailey oli mukana Jamaikan viestijoukkueessa, joka voitti nuorten MM-kisoissa 1998 pronssia 4 x 100 metrin viestijuoksussa. Hän oli mukana voittamassa MM- pronssia viestissä Sevillan MM-kisoissa 1999. Edmontonin MM-kisoissa 2001 hän karsiutui 200 metrin juoksun alkuerissä. Pariisin MM-kisoissa 2003 hän oli 100 metrin juoksussa kuudes ajalla 11,07. 200 metrillä hän keskeytti juoksunsa toisissa alkuerissäWomen 200m World Championship 2003 Paris (FRA) todor66.com . Hän voitti samana vuonna NCAA-mestaruudet 100 ja 200 metrillä. Ateenan olympialaisissa 2004 Bailey juoksi 100 metrillä viidenneksi ajalla 11,05 ja 200 metrillä neljänneksi ajalla 22,42. Viestissä Jamaika voitti olympiakultaa. Kauden lopussa hän sijoittui IAAF:n yleisurheilufinaalissa 100 metrillä toiseksi ja 200 metrillä kolmanneksi. Helsingin MM-kisoissa 2005 hän karsiutui 100 metrin henkilökohtaisessa kilpailussa välierissä, mutta viestissä Jamaika ylsi MM-hopealle. Osakan MM-kilpailuissa 2007 Bailey sijoittui 200 metrillä kuudenneksi ajalla 22,72. Berliinin MM-kilpailuissa 2009 hän oli sadalla metrillä kahdeksas ja juoksi kolmannen osuuden Jamaikan joukkueessa, joka voitti pikaviestin maailmanmestaruuden ajalla 42,06. Istanbulin sisäratojen MM-kilpailuissa 2012 Bailey sijoittui 60 metrillä seitsemänneksi ajalla 7,24. ==Ennätykset== * 60 metrin juoksu: 7,18 (2012) * 100 metrin juoksu: 11,04 (2004) * 200 metrin juoksu: 22,33 (2004) ==Lähteet== Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1980 syntyneet Luokka:Elävät henkilöt
Meine Lieder

Meine Lieder on Udo Jürgensin vuonna 1974 julkaistu albumi. == Kappaleet == A-Seite # Chriechischer Wein \- Udo Jürgens/Michael Kunze - 4:03 # Ein ehrenwertes Haus \- Udo Jürgens/Michael Kunze - 3:28 # Gestern war es noch Liebe \- Udo Jürgens/Michael Kunze - 4:12 # Zigarrettenrauch in meinen Augen \- Udo Jürgens/Michael Kunze - 3:54 # Es wär schon eine Sünde wert \- Udo Jürgens/Michael Kunze - 3:45 # Es wär so schön, die ganze Nacht bei dir zu bleiben \- Udo Jürgens/Michael Kunze - 3:23 B-Seite # Je älter die Geige desto schöner ihr Klang \- Ralph Siegel/Michael Kunze - 3:00 # Illusionen \- Udo Jürgens/Alexandra - 3:29 # Auch in Warschau blüht der erste Flieder \- Udo Jürgens/Michael Kunze - 3:48 # Morgen weht ein anderer Wind \- Udo Jürgens/Brauneck - 3:18 # Jeder lügt so gu er kann \- Udo Jürgens/Walter Brandin - 2:58 # Hans und Heiner oder Jeder kriegt, was er verdient \- Ralph Siegel/Udo Jürgens/Michael Kunze - 4:33 == Lähteet == LP-levy Ariola 88399 T == Aiheesta muualla == Udo Jürgensin fanisivu Luokka:Vuoden 1974 albumit Luokka:Itävaltalaiset albumit
Daniel Brühl

Daniel Brühl (oik. Daniel César Martín Brühl González Domingo, s. 16. kesäkuuta 1978) on saksalainen näyttelijä. ==Ura== Hän aloitti näyttelemisen jo nuorena. Kansainvälisen läpimurron Brühl teki Alex Kernerin roolissa elokuvassa Goodbye Lenin (2003). Hän voitti roolistaan lukuisia palkintoja, muun muassa European Film Awardin parhaana miesnäyttelijänä. Seuraavana vuonna hän teki debyyttinsä englanninkielisessä elokuvassa Ladies in Lavender, jossa näytteli mm. englantilaiset näyttelijälegendat Judi Dench ja Maggie Smith. Samana vuonna hän sai myös runsaasti kehuja roolistaan elokuvassa Was nützt die Liebe in Gedanken (2004). Sen jälkeen hän on näytellyt niin ranskalaisissa (Päivä ilman sotaa, 2005) espanjalaisissa (Salvador, 2006) kuin englanninkielisissäkin elokuvissa. (Medusan sinetti, 2007). Hän näytteli F1-kuljettaja Niki Laudaa Ron Howardin ohjaamassa vuoden 2013 elokuvassa Rush. ==Yksityiselämä== Brühl syntyi Barcelonassa Espanjassa, ja hänen isänsä on saksalainen dokumenttielokuvien ohjaaja Hanno Brühl ja äitinsä katalonialainen professori. Pian syntymänsä jälkeen perhe muutti Kölniin Saksaan, jossa hän kasvoi. Hän kasvoi täysin kaksikielisessä perheessä ja puhuu sen takia sekä saksaa että espanjaa, sen lisäksi hän osaa puhua katalaania, englantia ja ranskaa. Hänelle syntyi tyttöystävänsä kanssa ensimmäinen lapsi lokakuussa 2016. ==Valikoitu filmografia== * Goodbye Lenin (Good Bye Lenin!, 2003) * Kylläisyyden päiväsi ovat luetut! (Die fetten Jahre sind vorbei, 2004) * Ladies in Lavender (Ladies in Lavender, 2004) * Päivä ilman sotaa (Joyeux Noël, 2005) * Salvador (Salvador (Puig Antich), 2006) * 2 päivää Pariisissa (2 Days in Paris, 2007) * Medusan sinetti (The Bourne Ultimatum, 2007) * Kreivitär (The Countess, 2009) * Kunniattomat paskiaiset (Inglourious Basterds, 2009) * 2 päivää New Yorkissa (2 Days in New York, 2012) * Rush (Rush, 2013) * Viides valta (The Fifth Estate, 2013) * Kultainen nainen (Woman in Gold, 2015) * Minä ja Kaminski (Ich und Kaminski, 2015) * Captain America: Civil War (2016) * The Cloverfield Paradox (2018) * The Alienist (2018) * The Falcon and the Winter Soldier (televisiosarja, 2021) * The King’s Man (2021) ==Lähteet== == Aiheesta muualla == * * Daniel Brühlin fanisivut * Daniel Brühl Yahoo Groupissa * Daniel Brühl NNDB:ssä Luokka:Saksalaiset näyttelijät Luokka:Vuonna 1978 syntyneet Luokka:Elävät henkilöt
Joensuun keskuskenttä

Joensuun keskuskenttä on urheilukenttä, joka sijaitsee Joensuun keskustan tuntumassa ja on osa Mehtimäen urheilukeskusta. Se on Kakkosessa pelaavan jalkapalloseura Jipon kotikenttä. Siellä on järjestetty yleisurheilun Eliittikisat vuodesta 2008 lähtien. Kenttä valmistui 1934. Sille vaihtoehtoisia paikkoja oli mm. Hasanniemi ja Ilosaari. Kentän viereinen ravirata oli valmistunut jo aikaisemmin. Keskuskenttä sai ensimmäisen kestopinnoitteen vuoden 1972 Kalevan kisoihin, ja samalla valmistuivat kenttää ympäröivät pengerkatsomot. Keskusurheilukentän viimeinen peruskorjaus valmistui Kalevan kisoihin 2022. Keskuskenttä on Joensuu-areenan, jäähallin ja uimahalli Vesikon välittömässä tuntumassa; näiden rakennusten huoltotilat ovat keskuskentän urheilijoiden käytössä. ==Katsomo== Vanha, 1940-luvulla valmistunut katsomo purettiin elokuussa 2001 ja sen tilalle rakennettiin väliaikainen 500 hengen katettu pääkatsomo. Sen lisäksi aurinkokatsomossa on noin 1 500 paikkaa. Vuoden 2012 huhtikuussa Joensuun kaupunginhallitus päätti hyväksyä uuden pääkatsomon rakennussuunnitelman. Katsomon rakennutti Joensuun Katajan yleisurheilun tukisäätiö Joensuun kaupungin useiden isojen ja kalliiden hankkeiden takia. Uusi katettu katsomo valmistui 2013. Sen korkeus on 15 metriä ja leveys 56 metriä, istumapaikkoja on 1 532\. Suunnittelija on Markku Korjonen.Karjalainen, Joensuun Eliittikisat -ilmoitusliite 6.6.2013 s. 4 == Yleisöennätys == Jippo:n jalkapallo-otteluiden katsojaennätys tehtiin 12. heinäkuuta 2007 Tampere Unitedia vastaan pelatussa Suomen Cupin 7. kierroksen ottelussa, jota seurasi 1 827 katsojaa."TamU jatkoon cupissa". Veikkausliiga.com, 12.7.2007. (luettu 13.7.2007) Mehtimäen kaikkien aikojen suurin tapahtuma oli vuoden 1972 Kalevan kisat, joissa kolmena päivänä oli yhteensä 30 500 maksanutta katsojaa. == Katso myös == * Ykkösen olosuhdeohjelma * Mehtimäki ==Lähteet== Luokka:Joensuun urheilupaikat Luokka:Suomen yleisurheilustadionit Luokka:Suomen jalkapallostadionit
Erillisyysteesi

Erillisyysteesi on oikeuspositivismiksi kutsutun oikeustieteen- ja filosofian suuntauksen yksi tärkeimmistä perusoletuksista, jonka mukaan on mahdollista tehdä oikeudellinen ratkaisu oikeusjärjestyksessä konkreettisessa tapauksessa ottamatta kantaa siihen, miten ratkaisu pitäisi tehdä tapausta arvioitaessa moraalisesti, poliittisesti, taloudellisesti tai muuten oikeusnormeihin nähden ulkoisesti. Laki- ja oikeuspositivismin erillisyysteesi on kehitetty abstrahoimalla modernien oikeudellisten käytäntöjen ja valikoitujen tieteellisten sitoumusten pohjalta menetelmällinen ideaali siitä, millä edellytyksillä juridinen tieto voi olla rationaalista. Lakipositivistien mukaan oikeusjärjestyksen sisällöstä, johon liittyy ulkoisesti havaittava pakottavuus, voidaan saada kokemusperäistä ja objektiivisesti varmaa tietoa. Luokka:Oikeustiede
Bordetella

Bordetella on bakteerien suku, joka kuuluu proteobakteerien pääjaksoon. Bordetella-bakteerit ovat pienikokoisia (0,2–0,7 µm) ja gramnegatiivisia kokkobasilleja. Bordetella-bakteereja voidaan lääketieteellisessä diagnostiikassa viljellä kasvualustoilla, mutta niiden kasvuolosuhteet ovat poikkeukselliset.Therapia Fennica: Mikrobiologinen diagnostiikka Vain kolme Bordetella-suvun bakteeria aiheuttaa sairauksia ihmisille: B. pertussis aiheuttaa hinkuyskää, B. parapertussis hengitystieinfektioita ja B. bronchiseptica keuhkoputkentulehdusta; viimeinen tunnetaan kuitenkin yleisemmin koirien kennelyskän aiheuttajana. == Lähteet == == Aiheesta muualla == *Laji.fi: Bordetella *Finto: Bordetellat (Bordetella) *National Center for Biotechnology Information (NCBI): Bordetella, taxonomy Luokka:Gramnegatiiviset bakteerit
Pucca

Pucca on eteläkorealainen piirrossarja, jota esitetään Jetix- ja System- kanavilla. Sarjan on tuottanut Vooz. Tarinassa tyttö nimeltä Pucca yrittää aina suudella poikaa, joka on ninja nimeltään Garu. Aina kun Garu luulee päässeensä pakoon, tyttö saa hänet kiinni ja suutelee tätä. Garu yrittää siis vältellä Puccan suudelmia. Garu on Puccan ihastus ja taitava ninja. Jokainen jakso kestää noin 5-10 minuuttia. Ohjelmissa Pucca on 10-vuotias, ja Garu 12-vuotias. Puccalla on myös vaaleanpunainen kissa, jonka nimi on Yani. Garulla on myös kissa, väriltään musta ja nimeltään Mio. Kissat rakastavat toisiaan. Sarjasta on myös kehitetty lukuisia oheistuotteita. ==Aiheesta muualla== * Virallinen Pucca-sivusto * Pucca Jetixin sivuilla * Pucca Voozin sivuilla Luokka:Animaatiosarjat
Työntövoima

Työntövoima on kappaleen liikettä muuttava tai ylläpitävä voima. ==Työntövoiman tuottaminen== Avaruudessa (tyhjiö) työntövoimaa voidaan tuottaa toistaiseksi vain kemiallisilla rakettimoottoreilla ja ionimoottoreilla. Ilmakehässä lentokone tuottaa työntövoimansa joko rakettimoottorilla, suihkumoottorilla tai jonkin moottorin (mäntämoottori, kaasuturbiini, sähkömoottori) pyörittämällä potkurilla. Laivojen ja sukellusveneiden työntövoiman tuotanto perustuu joko purjeisiin tai potkureihin, siipirattaisiin tai vesisuihkuihin, aikoinaan airoihinkin. Työntovoimaa tuottavia menetelmiä kutsutaan tekniikassa propulsiojärjestelmiksi. == Raketin työntövoima == Raketin työntövoima perustuu ampuma-aseen rekyylin tavoin voiman ja vastavoiman lakiin. Raketista purkautuva kaasusuihku aiheuttaa rakettiin yhtä suuren, mutta vastakkaissuuntaisen, voiman kuin on tarvittu kaasusuihkun kiihdyttämiseen suihkunopeuteen. Raketin työntövoima riippuu siten suoraan raketista ulos purkautuvan suihkun saamasta liikemäärästä rakettiin nähden ja se voidaan laskea massavirrasta ja suihkunopeudesta seuraavasti: :\mathbf{F}=\frac{dm}{dt}\mathbf{v} missä: * F on työntövoima, monesti merkitään Fth * \frac {dm} {dt} on massavirta eli polttoaineseoksen väheneminen aikayksikköä kohti * v on raketin suihkunopeus Luokka: Konetekniikka Luokka: Virtaustekniikka Luokka:Voimat
AdventureQuest

AdventureQuest on internetissä pelattava yhden pelaajan tietokoneroolipeli, joka julkaistiin vuonna 2002. Pelin on kehittänyt ja julkaissut Artix Entertainment. Peli on toteutettu flashillä ja sisältää anime-tyylistä grafiikkaa. Peliä voi pelata ilmaiseksi, mutta sen lisätoiminnot ovat maksullisia. Vuoden 2005 lopussa pelillä oli kymmenen miljoonaa pelaajaa. Useat Artix Entertainmentin kehittämistä peleistä ovat yhteneväisiä AdventureQuestin kanssa. Dragonfable (2006) sijoittuu aikaan viisi vuotta ennen Adventure Questia, ja siinä on myös osittain samoja henkilöhahmoja. MechQuest (2007) taas sijoittuu 5 000 vuotta aikaisempaan ajanjaksoon. MechQuest kuitenkin eroaa hieman kahdesta aiemmasta, sillä siinä teknologia on etusijalla. AdventureQuest Worlds (2008) mahdollistaa moninpelin. == Pelaaminen == Pelin alussa luodaan hahmo, joka on aluksi joko taistelija (fighter), taikuri (mage) tai varas (rogue). Myöhemmin taitoja voi parannella, ja hahmo voi kehittyä esimerkiksi varkaasta ninjaksi tai taistelijasta ritariksi (knight). Pääluokkien lisäksi pelissä on myös erikoishahmoluokkia. Pelissä suoritetaan tehtäviä ja nostetaan hahmon tasoa. Kokemuspisteitä kertyy vihollisten kukistamisesta, ja myös useat esineet korottavat pelaajan kykyjä, kuten hyökkäys- tai puolustusvoimaa. Tietyllä tasolla voi oppia käyttämään aina tiettyjä aseita. Aseiden lisäksi pelissä voi hankkia suojia ja kilpiä. Pelissä voi myös ostaa lemmikin, joka auttaa pelaajaa taisteluissa. Kaikilla pelin esineillä ja vihollisilla on omat elementtinsä, joihin kuuluvat valo, pimeys, vesi, tuli, sähkö, maa, tuuli, jää ja void. Jos vastustajan elementti on tuli, häntä vastaan ei kannata käyttää tuliasetta – pikemminkin tulen vastakohtaa, jääasetta. Jokaiselle elementille on oma klaaninsa, joista pelaaja voi liittyä haluamaansa. Klaanit voivat ostaa aseita, panssareita ja muita tavaroita omaan klaanikauppaansa, johon pääsevät vain kyseisen klaanin jäsenet. Klaania voi tukea tokeneilla, maksuvälineillä, ja klaanin rakennusta voi korjata. == Lähteet == == Aiheesta muualla == * Pelin viralliset kotisivut * Peliin liittyvä keskustelufoorumi * Moninpeli AdventureQuest Worlds Luokka:Tietokoneroolipelit Luokka:Flash-pelit Luokka:Ilmaispelit
Crédit Agricole (pyöräilytalli)

Crédit Agricole (UCI-tunnus C.A) oli ranskalainen maantiepyöräilyn ammattilaistalli. Vuoteen 1998 saakka talli tunnettiin nimellä GAN. Tallin päällikkönä toimi Roger Legeay ja pääsponsorina Ranskan ja Euroopan suurompiin kuuluva pankkiryhmittymä Crédit Agricole SA. Talli osallistui UCI ProTour -sarjaan vuodesta 2005. Talli joutui lopettamaan toimintansa kauden 2008 jälkeen, koska se ei onnistunut löytämään uutta sponsoria tukemaan toimintaansa. ==Historia== Crédit Agricole jatkoi Roger Legeayn 1980-luvun lopulla ja 1990-luvun alussa toimineen GAN-tallin perintöä. Tuohon aikaan tallissa ajanut Greg LeMond voitti vuoden 1990 Ranskan ympäriajon kolmannen kerran. LeMondin jätettyä tallin Crédit Agricole hankki hänen tilalleen britannialaisen ratapyöräilijänä tunnetun Chris Boardmanin, joka voittikin Ranskan ympäriajon prologit vuosina 1996 ja 1998. Australialainen Stuart O'Grady liittyi talliin 1990-luvun puolivälissä. O'Grady voitti useita etappeja Ranskan ympäriajossa ja oli lähellä voittaa pistekilpailun vuonna 2000. O'Grady piti vuoden 2000 Ranskan ympäriajossa hallussaan myös kokonaiskilpailun johtajan keltaista paitaa. Saksalainen Jens Voigt ajoi tallissa vuoteen 2003. Voigt voitti yhden etapin vuoden 2000 Ranskan ympäriajossa ja ajoi yhden päivän johtajan keltaisessa paidassa. Kausina 2000 ja 2001 yhdysvaltalaiset Bobby Julich ja Jonathan Vaughters ajoivat tallissa. Tämän myötä tallissa oli eniten englantia puhuvia ajajia. Talli voitti vuoden 2001 Ranskan ympäriajon joukkueaika-ajon. Sekä Julich, että Vauhgters jättivät tallin kauden 2001 lopussa. Thor Hushovd nousi tallin tunnetuimmaksi kiriajajaksi kaudella 2003. Kauden lopussa Stuart O'Grady siirtyi Cofidis- talliin ja Jens Voigt CSC-talliin. Kausi 2005 oli tallille kohtuullisen menestyksekäs. Pietro Caucchioli sijoittui 10 parhaan ajajan joukkoon Italian ympäriajossa ja Christophe Le Mével voitti 16. etapin. Ranskan ympäriajossa Christophe Moreau oli parhaiten sijoittunut ranskalainen (11.) ja Thor Hushovd voitti pistekilpailun. Kaudella 2006 Crédit Agricole voitti Puolassa ajettavan etappikilpailun Tour de Polognen joukkuekilpailun. Thor Hushovd voitti kaksi etappia Ranskan ympäriajossa. Lisäksi hän voitti Gent-Wevelgem -klassikkokilpailun sekä yhden etapin Espanjan ympäriajossa. Tallin sponsori Crédit Agricole -pankkiyhtymä ilmoitti kesäkuussa 2007, että se lopettaa tallin tukemisen kauden 2008 jälkeen. Pitkästä varoitusajasta huolimatta tallin johtaja Legeay ei onnistunut löytämään tallille uutta sponsoria elokuuhun 2008 mennessä, jonka hän oli asettanut takarajaksi. Yhden pitkäikäisimmän ammattilaistallin tie tuli päätökseensä 12. lokakuuta 2008 ajetussa ProTour-tason Pariisi-Tours -kilpailussa, joka jäi tallin viimeiseksi kilpailuksi. ==Lähteet== ==Aiheesta muualla== * Tallin viralliset kotisivut Credit Agricole Luokka:Vuonna 1998 perustetut urheiluseurat
Markku Lumio

Markku Mikael Lumio (s. 26. huhtikuuta 1960 Jämsä) toimi Vaasan kaupunginjohtajana vuosina 2001–2011. Hän toimi Kauhavan kaupunginjohtajana vuosina 2015–2022. Hän on toiminut Kaskisten kaupunginjohtajana vuodesta 2022 alkaen. Hän opiskeli oikeustieteen kandidaatiksi Helsingin yliopistossa vuosina 1978–1983. Aiemmin hän toimi Kokoomuksen riveissä Jyväskylän kunnallispolitiikassa, muun muassa kaupunginhallituksen puheenjohtajana vuosina 1997–1999. Vuosina 2011–2012 Lumio oli Vaasan yliopiston yhteiskuntasuhteiden kehittämispäällikkönä.http://kuntalehti.fi/tyopaikat/tyopaikkauutiset/kauhavan- valitsi-lumion-aanin-33-10/ Lumion Vaasan kaupunginjohtajakaudelle ajoittuivat Vaasan asuntomessut vuonna 2008.http://www.ts.fi/uutiset/kotimaa/1074294134/Vaasan+asuntomessut+valmistuivat+ennatysajassa Toimiessaan Vaasan kaupunginjohtajana Lumio hyväksyi laskuja, joissa hän oli itse hyödykkeen vastaanottajana. Lumiota epäiltiin virkavelvollisuuden rikkomisesta. Lumio kiisti laittomuudet. Lumio ei saanut syytettä virkavelvollisuuden rikkomisesta, vaikka kihlakunnansyyttäjä Peter Levlinin mukaan Lumio oli todennäköisin syin syyllistynyt tekoon.http://yle.fi/uutiset/vaasan_ex- kaupunginjohtaja_ei_saa_syytetta/5065764http://yle.fi/uutiset/vaasan_entista_kaupunginjohtajaa_epaillaan_virkavelvollisuuden_rikkomisesta/5372032http://yle.fi/uutiset/lumio_kiistaa_laittomuudet/5372049 Lumio ilmoitti 1. helmikuuta 2011 jättävänsä Vaasan kaupunginjohtajan tehtävänsä luottamuspulan takia. 10\. marraskuuta 2014 Lumio valittiin Kauhavan kaupunginjohtajaksi. Hän voitti istuvan kaupunginjohtajan Harri Mattilan äänin 33–10. Kesäkuussa 2022 Lumio irtisanoutui Kauhavan kaupunginjohtajan tehtävästä. Kauhava oli perustanut tilapäisen valiokunnan selvittämään Lumion mahdollista irtisanomista tai siirtämistä muihin tehtäviin, koska tätä epäiltiin naisiin kohdistuneesta häirinnästä. Kunta maksoi Lumiolle erokorvauksena puolen vuoden palkan. Syyskuussa 2022 Lumio valittiin Kaskisten väliaikaiseksi ja marraskuussa viralliseksi kaupunginjohtajaksi. == Lähteet == Luokka:Kansallisen Kokoomuksen poliitikot Luokka:Jyväskylän kaupunginvaltuutetut Luokka:Vaasan pormestarit ja kaupunginjohtajat Luokka:Kauhavan kunnan- ja kaupunginjohtajat Luokka:Kaskisten pormestarit ja kaupunginjohtajat Luokka:Vuonna 1960 syntyneet Luokka:Elävät henkilöt
Jack Charlton

John 'Jack' Charlton (8. toukokuuta 1935 Ashington, Northumberland – 10. heinäkuuta 2020 Northumberland) oli englantilainen jalkapalloilija ja valmentaja. Pelaaja-aikanaan hän oli pelipaikaltaan keskuspuolustaja. Jalkapalloilija Bobby Charlton on Jackin pikkuveli. == Ura pelaajana == Koko pelaajauransa Leedsia edustanut Charlton oli voittamassa maailmanmestaruutta Englannin maajoukkueen mukana vuoden 1966 MM-kisoista. Charlton kuului myös Englannin joukkueeseen vuoden 1970 MM-kisoissa. Vuosien 1952–1973 välillä 629 ottelua Leedsin paidassa pelannut Charlton oli joukkueen mukana voittamassa liigamestaruutta kaudella 1968–1969, FA Cupia vuonna 1972, liigacupia 1968 ja FA Charity Shieldia vuonna 1969. 35 ottelua maajoukkueessakin pelannut Charlton lopetti pelaajauransa vuonna 1973. === Meriitit pelaajana === * Maailmanmestaruus: 1966 * Englannin mestaruus: 1969 * FA Cup: 1972 * Englannin liigacup: 1968 * Messukaupunkien cup (2): 1968, 1971 == Ura valmentajana == Pian pelaajauransa lopettamisen jälkeen hän siirtyi Middlesbroughin valmentajaksi. Middlesbroughissa hänet valittiin vuoden valmentajaksi. Vuoteen 1977 saakka Middlesbroughia valmentanut Charlton valmensi vielä Sheffield Wednesdayta, Middlesbroughia vähän aikaa ja Newcastlea ennen kuin siirtyi Irlannin maajoukkueen päävalmentajaksi vuonna 1986. Charlton valmensi Irlannin maajoukkuetta yhdeksän vuoden ajan. Charltonin johdolla Irlanti eteni vuoden 1988 EM-kisoihin, MM-kisoihin 1990, joissa Irlanti selvisi puolivälieriin saakka ja MM-kisoihin 1994. Uransa valmentajana Charlton lopetti Anfieldilla EM-karsinnoissa vuonna 1996 tappio-ottelussa Alankomaita vastaan. === Meriitit valmentajana === * MM-kilpailut **Puolivälierät: 1990 **2. kierros: 1994 * EM- kilpailut **1. kierros: 1988 == Kuolema == Charlton kuoli 85-vuotiaana pitkäaikaiseen sairauteen kotonaan Northumberlandissa 10. heinäkuuta 2020. == Lähteet == == Aiheesta muualla == *Profiili sporting-heroesin sivustolla Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Jalkapallon maailmanmestarit Luokka:Vuonna 1935 syntyneet Luokka:Vuonna 2020 kuolleet
Itse (albumi)

__NOTOC__ Itse on dark metal -yhtye Ajattaran vuonna 2001 julkaistu esikoisalbumi. == Kappaleet == Kaikki kappaleet säveltänyt ja sanoittanut Pasi Koskinen. # # # # # # # # # # == Kokoonpano == * Ruoja - laulu, kitara * Samuel Lempo - kitara * Atoni - basso * Akir Kalmo - koskettimet * Malakias - rummut == Arvostelut == * Metalliluola: 9–/10Metalliluola: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2001 esikoisalbumit Luokka:Ajattaran albumit Luokka:Tuomo Valtosen tuottamat albumit
Kuolema (albumi)

__NOTOC__ Kuolema on dark metal -yhtye Ajattaran toinen studioalbumi, joka julkaistiin 24. maaliskuuta 2003. Se ylsi ensimmäisellä listaviikollaan Suomen virallisen listan sijalle 18. == Kappaleet == Kaikki kappaleet on kirjoittanut Pasi Koskinen. # # # # # # # # # # == Kokoonpano == * Ruoja – laulu, kitara, koskettimet * Atoni – basso * Malakias – rummut === Tuotanto === * Tuomo Valtonen – äänittäjä, miksaaja * Mika Jussila – masteroija (Finnvox) == Arvostelut == * Imperiumi.net: Imperiumi.net: Levyarvio * Metalreviews.com: 83/100Metalreviews.com: Album review * Soundi: Soundi: Levyarvio == Lähteet == == Aiheesta muualla == * * Luokka:Vuoden 2003 albumit Luokka:Ajattaran albumit
Tähtisarja – 30 suosikkia (Dingo)

Tähtisarja – 30 suosikkia on vuonna 2006 julkaistu Dingon kokoelma-albumi, joka on osa Warner Music Finlandin Tähtisarja-kokoelmalevysarjaa. Kokoelma- albumi sisältää Dingon kappaleita vuosilta 1984–1994. == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # == Katso myös == * Tähtisarja – 30 suosikkia -sarjan muut julkaisut Luokka:Vuoden 2006 kokoelma-albumit Luokka:Dingon kokoelma-albumit
Maria Reiche

Maria Reiche (15. toukokuuta 1903 Dresden – 8. kesäkuuta 1998 Lima Peru) oli saksalaissyntyinen matemaatikko ja arkeologi, joka tunnetaan Perussa sijaitsevien Nazcan maapiirrosten yhteydessä tekemästään tutkimuksesta. Maria Reiche opiskeli matematiikkaa, maantiedettä ja kieliä Dresdenin teknillisessä yliopistossa. Vuonna 1932 hän aloitti työuransa toimimalla Saksan Cuscon- konsulin lastenhoitajana ja opettajana. Vuonna 1934 hän sai käteensä kuolion ja hänen sormiaan jouduttiin amputoimaan. Samana vuonna hänestä tuli opettaja Limassa, lisäksi hän teki tieteellisiä käännöksiä. Toisen maailmansodan puhjetessa hän päätti olla palaamatta Saksaan. Vuonna 1940 hänestä tuli yhdysvaltalaisen arkeologin Paul Kosokin avustaja. Kosok oli löytänyt Nazcan alueen maapiirrokset, ja hän ryhtyi kartoittamaan piirroksia vuonna 1946. Reiche jatkoi aiheen tutkimista sen jälkeen kun Kosok lopetti tutkimuksensa vuonna 1948. Reiche päätteli, että piirrosten tekijät olivat käyttäneet niitä aurinkokalenterina ja observatoriona. Viivat voi erottaa selvästi vain ylhäältäpäin. Reiche onnistui saamaan Perun ilmavoimat mukaan tutkimukseensa, jotta viivoja voitiin katsoa ylhäältä. Reiche asui enimmäkseen yksin kotonaan Nazcassa. Reiche kuvaa teoriansa teoksessaan The Mystery of the Desert. Kirjasta saamansa tulot hän käytti kampanjaan aavikon säilyttämisen puolesta ja vartijoiden ja avustajien palkkaamiseen. Nazcan alue sijaitsee lähellä koko Amerikan mantereen kattavaa suurta tieverkostoa, Pan-American valtatietä, ja Reiche halusi suojella alueen alati kasvavalta liikenteeltä. Hän käytti suurimman osan omaisuudestaan tämän tavoitteen saavuttamiseksi. Reichen onnistui saada Perun hallitus rajoittamaan pääsyä alueelle. Alueen lähettyville pystytettiin näköalatorni. Unesco hyväksyi alueen maailmanperintökohteeksi vuonna 1995. Reichen terveys heikkeni vuosien varrella. Hän joutui pyörätuoliin, kärsi iho-oireista ja menetti näkönsä. Viimeisinä elinvuosinaan hän kärsi myös Parkinsonin taudista. Maria Reiche kuoli munasarjasyöpään 8. kesäkuuta 1998 Perun ilmavoimien sotilassairaalassa Limassa. Hänet haudattiin virallisin kunnianosoituksin Nazcan alueen läheisyyteen. Hänen kotinsa on nykyään museona, jossa on hänestä ja hänen työstään kertova näyttely. Reichea ja hänen työtään kunnioitetaan myös pitämällä luentoja, joissa esitellään aluetta sekä aiheeseen liittyvää uutta tieteellistä tutkimusta. == Lähteet == == Aiheesta muualla == *Maria Reiche- museo Perussa (englanniksi) *Elämäkerta *Tohtori Maria Reichen säätiö (englanniksi) Luokka:Perulaiset arkeologit Luokka:Vuonna 1903 syntyneet Luokka:Vuonna 1998 kuolleet
Janez Potočnik

Janez Potočnik (ääntäminen ) (s. 22. maaliskuuta 1958) on slovenialainen poliitikko. Hän oli Euroopan komission jäsen vuosina 2004–2014. Barroson ensimmäisessä komissiossa (2004–2009) hän vastasi tieteestä ja tutkimuksesta ja toisessa komissiossa (2010–2014) ympäristöstä. Vuosina 1984–1987 Potočnik työskenteli apulaisjohtajana ja vuosina 1993–2001 johtajana Institute of Macroeconomic Analysis and Developmentissa Ljubljanassa. Vuonna 1993 hän suoritti filosofian tohtorin tutkinnon taloustieteessä Ljubljanan yliopistossa. Hän oli Slovenian pääministerin neuvonantaja 2001–2002 ja Eurooppa-asiain ministeri 2002–2004. Marraskuussa 2014 Potočnik aloitti YK:n ympäristöohjelman (UNEP) International Resource Panelin (IRP) toisena puheenjohtajana. ==Lähteet== ==Aiheesta muualla== * Arkistoitu komissaarisivu Luokka:Slovenian ministerit Luokka:Slovenialaiset EU-komissaarit Luokka:Vuonna 1958 syntyneet Luokka:Elävät henkilöt
Komin lippu

Komin lippu on Venäjän federaatioon kuuluvan Komin tasavallan lippu. Komin sosialistinen neuvostotasavalta otti lipun käyttöönsä 27. marraskuuta 1991, ja nykyinen Komin tasavalta puolestaan otti sen virallisesti käyttöönsä 6. kesäkuuta 1994. == Muoto ja värit == Lipun leveyden ja pituuden suhde on 2:3 (27. marraskuuta 1991 – 17. joulukuuta 1997 suhde oli 1:2). Lippu muodostuu kolmesta vaakaraidasta, jotka ovat ylhäältä alas sininen, vihreä ja valkoinen. Lipun värit kuvaavat Komin luonnon omaperäisyyttä. Sininen tarkoittaa pohjoisen taivaan komeutta ja avaruutta. Vihreä on luonnon ja runsauden väri ja kuvaa maaperän rikkauksia ja taigaa. Valkoinen on lumen väri ja viittaa pohjoisen luonnon puhtauteen, yksinkertaisuuteen ja ankaruuteen sekä siihen, että Komi kuuluu pohjoisten maiden joukkoon. Toisen tulkinnan mukaan valkoinen viittaa Komissa elävien kansojen ja heidän kulttuuriensa tasa-arvoon ja yhtenäisyyteen. Huomattava on myös Komin lipun ja Viron lipun samankaltaisuus. Luokka:Komin tasavalta Luokka:Venäjän tasavaltojen liput
Shericka Williams

Shericka Williams (s. 17. syyskuuta 1985) on jamaikalainen pikajuoksija. Williams osallistui ensimmäisiin arvokisoihinsa Helsingin MM-kisoissa 2005, joissa hän karsiutui henkilökohtaisessa 400 metrin juoksussa välierissä. 4 × 400 metrin viestijuoksussa hän oli mukana Jamaikan joukkueessa, joka voitti kisoissa MM-hopeaaHelsinki 2005 – N 4×400 m tulokset, IAAF . Williams sijoittui Kansainyhteisön kisoissa 2006 400 metrillä viidenneksi. Kauden lopussa hän juoksi IAAF:n yleisurheilufinaalissa 400 metrillä kolmanneksi ajalla 50,44. Osakan MM-kisoissa 2007 hän karsiutui 400 metrin välierissä ja sijoittui pitkässä viestissä hopealleOsaka 2007 – N 4×400 m tulokset , IAAF . Ensimmäisen henkilökohtaisen arvokisamitalinsa Williams voitti Pekingin olympialaisissa 2008. Hän ohitti viimeisillä metreillä hyvän loppuvetonsa ansiosta 400 metrin juoksua melkein loppuun asti johtaneen Sanya Richardsin, joka hyytyi lopussa pronssille, kun sekä Williams että kultaa voittanut Christine Ohuruogu olivat lopussa parempia. Pitkässä viestissä hän sijoittui kolmanneksiPeking 2008 – N 4×400 m tulokset, IAAF . Berliinin MM-kisoissa 2009 Williams saavutti 400 metrillä hopeaa ennätyksellään 49,32Berliini 2009 – N 400 m tulokset , IAAF . 4 × 400 metrin viestissä hän juoksi ankkuriosuuden Jamaikan hopeajoukkueessa. IAAF:n yleisurheilufinaalissa hän oli 400 metrillä kolmas. Daegun MM-kilpailuissa 2011 hän sijoittui 400 metrillä kuudenneksi ajalla 50,79. Pitkässä viestissä hän juoksi ankkuriosuuden toiseksi sijoittuneessa Jamaikan joukkueessa.Daegu 2011 – Naisten 4×400 metrin viestin tulokset IAAF Lontoon olympialaisissa 2012 hän juoksi toisen osuuden hopeaa saaneessa Jamaikan 4 × 400 metrin viestijoukkueessa. Glasgow'n Kansainyhteisön kisoissa 2014 hän juoksi alkuerissä Jamaikan pitkän viestin joukkueessa, joka toisella kokoonpanolla voitti loppukilpailun. ==Henkilökohtaiset ennätykset== :Lähde: IAAF * 100 metrin juoksu: 11,34 (2007) * 200 metrin juoksu: 22,50 (2008) * 400 metrin juoksu: 49,32 (2009) ==Lähteet== Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1985 syntyneet Luokka:Elävät henkilöt
Dimetyylitereftalaatti

Dimetyylitereftalaatti (DMT) on tereftaalihapon ja metanolin esteri, jota käytetään polyestereiden valmistuksessa. Se on orgaaninen yhdiste ja ftalaatti, joka on huoneenlämmössä (20 °C) olomuodoltaan kiinteää, valkoisia hiutaleita. Sen kemiallinen kaava on C10H10O4 ja rakennekaava C6H4(COOCH3)2. Dimetyylitereftalaatista käytetään myös nimityksiä dimetyyli-1,4-bentseenidikarboksylaatti ja dimetyyli-p-ftalaatti. Dimetyylitereftalaatin moolimassa on 194,2 g/mol, sulamispiste 140 °C, kiehumispiste 288 °C,tiheys 1,2 g/cm3, leimahduspiste 153 °C o.c., itsesyttymislämpötila 518 °C ja CAS-numero 120-61-6. Dimetyylitereftalaatti ei liukene veteen. Dimetyylitereftalaattia valmistetaan happojen katalysoimana metanolin ja tereftaalihapon välisellä reaktiolla. Jos reaktion lähtöaineena käytetään ksyleeniä, välivaiheena metyyli-p-toluaatti. Dimetyylitereftalaattia käytetään polyetyleenitereftalaatin ja muiden polyestereiden valmistukseen.Chang-Man Park & Richard J. Sheehan: "Phthalic Acids and Other Benzenepolycarboxylic Acids", teoksessa Kirk-Othmer Encyclopedia of Chemical Technology, John Wiley & Sons, New York, 2000.Richard J. Sheehan: "Terephthalic Acid, Dimethyl Terephthalate, and Isophthalic Acid", teoksessa Ullmann’s Encyclopedia of Industrial Chemistry, John Wiley & Sons, New York, 2011. : ==Katso myös== *Dimetyyliftalaatti == Lähteet == == Aiheesta muualla == * *Inchem: Dimethyl terephthalate CAS N°: 120-61-6 (pdf) *ChemSpider: Dimethyl terephthalate Luokka:Liuottimet Luokka:Esterit
Jukka Toivola (juoksija)

Jukka Olavi Toivola (7. syyskuuta 1949 Liperi – 27. toukokuuta 2011 Pori) oli suomalainen maratonjuoksija ja kemianopettaja. Toivola edusti urallaan Liperin Taimea, Joensuun Katajaa, Turun Urheiluliittoa, LSD Oulua ja Porin Tarmoa. Koulutukseltaan Toivola oli kemisti ja hän opetti kemiaa Porin ammattiopistossa. Jukka Toivolan poika Pekka Toivola on kansallisen tason kestävyysjuoksija. ==Urheilu-ura== Toivola juoksi ensimmäisen maratoninsa vuonna 1973 aikaan 2.17.26. Toivola osallistui Montrealin olympialaisten maratonille ja sijoittui 27:nneksi. Loukkaantumiset estivät hänen osallistumisen vuoden 1978 Prahan Euroopan mestaruuskilpailuihin ja vuoden 1980 Moskovan olympialaisiin. Vuonna 1979 Toivola voitti ensimmäistä kertaa järjestetyn Tukholman maratonin ja sijoittui toiseksi New Yorkin maratonilla vuonna 1981. Toivola osallistui myös vuoden 1982 Ateenan Euroopan- mestaruuskilpailuihin ja sijoittui viidenneksi. Toivola piti pitkään hallussaan maratonjuoksun Suomen ennätystä. Suomen Urheiluliiton vahvistama tulos oli 2.11.35, jonka hän juoksi vuonna 1983 New Yorkin maratonilla missä hän sijoittui kymmenenneksi. Janne Holmén alitti Toivolan ajan Rotterdamin maratonilla 2008 juostuaan 2.10.46. Urallaan Toivola juoksi 61 maratonia. Näistä nopein aika 2.10.52 syntyi vuonna 1981 New Yorkin maratonilla. Tuloksellaan Toivola sijoittui toiseksi, mutta ennätykseksi aikaa ei hyväksytty, koska maratonreitti oli 150 metriä liian lyhyt. ==Sairaus ja kuolema== Vuonna 2007 Toivolalla todettiin liikehermoja rappeuttava ALS-tauti. Toivola kuoli toukokuussa 2011. ==Lähteet== * * ===Viitteet=== Luokka:Suomalaiset kestävyysjuoksijat Luokka:Vuonna 1949 syntyneet Luokka:Vuonna 2011 kuolleet